SUFOI INTERN AUGUST 1996 


SUFOI Intern er et internt nyhedsbrev, der ifølge SUFOI's vedtægter udsendes ca. 
den 15. i hver måned til SUFOI's repræsentantskab. 

Redaktion: Per Andersen, 38 71 96 64. 

Skandinavisk UFO Information, Postboks 6, 2820 Gentofte 


SUFOI HEADLINES ! 


* 



* 


* 



* 


* 


Spændende arrangement på Steno Museet i september 
Høj-sæson for korncirkler - tre mere siden sidst! 

Mystisk kugle sandsynligvis fra russisk glasproduktion i 1700-tallet 

Dagslys-video fra Albertslund undersøges 

Det halve af SUFOI skal giftes i september (næsten) ... 


SKRIV DIG DET BAG ØRET ! 


FAT PENNEN 

Husk følgende deadlines: Næste Intern: 10. oktober 

UFO-Nyt nummer 4: 2. oktober 


REP. MØDET - Af Per Andersen 


Rep.mødet afholdes søndag den 22. september på Steno-museet i Århus (fra kl. 9.30). Der 
bliver et arrangement lørdag for rep. og specielt indbudte med foredrag, forestilling i 
planetariet og tid til at se udstillingen (program vedlagt). Også bekendte, ægtefæller og 
nygifte er velkomne. 


Husk følgende deadlines: 

Fremsendelse af halvårsrapporter senest den 4. september med posten til PA. 
Tilmelding til lørdagens arrangement senest den 12. september til Inge Svane. 


NYT OM RAPPORTARBEJDET 


STILLE SOMMER - Af Toke Haunstrup 

På 'observationsfronten' er der ikke så meget nyt at berette. To korncirkelsager på 
Lolland, et spor i et hindbærkrat ved Odder, et par videosager og diverse observationshen¬ 
vendelser har der været i juni-juli. 

SPORSAGER PÅ MODE ? - Af Toke Haunstrup 


Forrige år bød på i hvert fald tre danske korncirkler; heraf en fra Holeby på Lolland. 
Sagen fra Holeby blev udførligt omtalt i UFO-Nyt nr. 4/95. 

I forrige nummer af Intern fortalte jeg om to sager med spor i danske marker. Erling 
Hegelund, Odense havde undersøgt begge disse sager. Ingen af disse var dog deciderede 
korncirkler. 


I løbet af juli er der dukket to sager op med 'rigtige' korncirkler. 

Den første sag kom til SUFOIs kendskab, da en landmand fra Holeby henvendte sig til 
Lolland Falsters Folketidende for at berette om et spor han havde fundet på sin mark. 
Lolland Falster Folketidende henvendte sig herefter til Ole Henningsen. Det viste sig 
hurtigt, at der var tale om den samme landmand, som havde fundet korncirklen fra forrige 
år (!). Tilmed lå cirklen på samme område af landmandens mark! 


Ole har været ude og kikke på stedet. I midten ses en cirkel som omgives symmetrisk af 
fire andre cirkler. De omgivne cirkler er hver 'forbundet' med den inderste cirkel via en 
'bjælke'. 


Ole har foretaget diverse opmålinger på stedet. Sporet har den omtrentlige dimension 50 X 
26 m. Lolland Falsters Folketidende arrangerede en flyvetur over stedet med en Fuji- 
ballon. Ole fik på denne tur lejlighed til at tage en række luftfotos. 

Også denne gang er sporet ret usymmetrisk. Oles umiddelbare vurdering er derfor, at der 
igen er tale om en fup-sag. Måske er det de samme personer, som har konstrueret det. 


En større omtale af sagen i Lolland Falster Folketidende fik en af læserne til at indberette 
endnu et korncirkelfænomen til Ole. Ved siden af en vej som fører til Holeby havde hun 
opdaget en stor og en lille korncirkel. Efter henvendelsen tog Ole ud og kikkede på disse 
to cirkler. Cirklerne lå med en indbyrdes afstand på ca. 28 m. Denne gang fandt han 
tydelige spor efter mennesker eller dyr. 


Ole vil sandsynligvis skrive en mere detaljeret omtale af disse sager i et kommende 
nummer af UFO-Nyt. 


En mere kuriøs sager stammer fra Odder-kanten. Her fandt en sommerhus-ejer til sin store 
overraskelse et område i et hindbærkrat, hvor grene og stængler var blev 'lagt' ned mod 
jorden. Der syntes ikke at føre spor efter mennesker eller dyr ind eller ud af krattet. 


Emil Vestergaard Jensen har været ude og kikke på stedet, og i sin rapport skriver han 
bl.a.: 


"I et ca. 1,25 m højt hindbærkrat, med enkelte grantræer, var hindbærrene mast ned i en 
diameter på ca. 2 m. I midten af cirklen var bevoksningen nærmest knust, uden der dog 
var nogen fordybning i jorden. Yderst i området var bevoksningen trykket ned, men ikke 
så voldsomt, idet den ude ved kanten var bøjet således, at de enkelte grene nærmest var 
buede." 

Efter at have undersøgt stedet nærmere, har Emil ikke kunnet give en rimelig forklaring på 
fænomenet. Er der blandt læserne forslag til teorier, hører jeg mere end gerne herom. 

SIDSTE NYT (PA): Mens dette nummer af Intern går i trykken, undersøges der en ny 
korncirkel i en hvedemark, denne gang ved Dybbøl. Den kom den første dag Emil for 
første gang passede AC, så det var noget af en start. Cirklen undersøges i øjeblikket. 

KOMMENTAR FRA PA: Ja, komcirkler ser ud til at komme på mode. Dette forudsagde 
jeg også sidste sommer, idet jeg tror vi vil se samme mønster som i England: Et stigende 
antal år for år. Efter sidste års hændelser forudsagde jeg, at der vil komme mindst 5 
cirkler i år og 10 til næste år. Foreløbig er vi altså oppe på mindst 5 alle indberegnet. 

Dette kan tolkes på to måder: Ufoerne har fået øje på Danmark som et attraktivt turiststed, 
specielt efter sidste sommers hedebølge (hvis de kommer fra Mars må det jo være et 
afgørende punkt for dem). Eller - som jeg måske hælder en anelse til - bliver flere og flere 
inspireret til at dyrke lidt korn-mark-tramperi. Måske for at se, om organisationer som 
SUFOI hopper på den! 


VIDEOOPTAGELSER - Af Toke Haunstrup 

To videosager er i juli kommet til SUFOIs bekendtskab. 

Den ene af disse sager stammer fra Horsens, hvor to observatører den 23.07.96 fra kl. 
22.30 DST iagttager et klart lysende objekt, som befinder sig mod syd. Fænomenet 
iagttages i ca. 30 min. Gennem denne periode optog de fænomenet med et fastmonteret 
vidoekamera. 

Sagen blev overdraget til Egon Olsen, som har talt med rapportøren og studeret videoopta¬ 
gelsen grundigt. Takket være fastmonteringen af kameraet, har Egon meget nøje kunnet 
fastlægge fænomenets bevægelse på himlen. Observationsretningen og bevægelsesretningen 
har således vist sig at stemme fuldstændigt overens med Egons egne observationer af 
planeten jupiter. Jupiter kan for tiden iagttages som et klartlysende objekt på den sydlige 
aftenhimmel. 

Tidligere på måneden - mandag den 08.07.96 - observerede en radiomekaniker og hans 
mor et fænomen med et udseende som en oval 'ballon'. Observationen startede ca. 15.45 
DST og varede omkring 15 min. Himlen var på observationstidspunktet overskyet. 
Observatørerne befandt sig på deres bopæl i Albertslund og kunne i retningen af Køben¬ 
havn Centrum iagttage det ballon-lignende fænomen. I starten hang det stille, hvorefter det 
begyndte at snurre rundt for til sidst at forsvinde bag hustage i en bevægelse mod øst. 

Der er i denne sag tale om noget så sjældent som en video-optagelse foretaget i dagslys. 
Alene dette gør sagen meget interessant. Jeg har modtaget et rapportskema og videobåndet 
fra rapportøren. Desværre har jeg endnu ikke haft mulighed for at se båndet. Men jeg vil 
følge op på sagen i et kommende nummer af Intern. 


- Tjener! Har de nogle lette retter i dag? 

- Nej, hr! Vi har kun tunge! 






AKTIVITETER 


RUSSISK KUGLE VAR JORDISK - Af Per Andersen 

Nogle kan måske stadig huske, at SUFOI for et par år siden besluttede at støtte et projekt 
hos organisationen RIAP (Research Institute of Anomalous Phenomena) i Ukraine. 
Baggrunden var en mystisk kugle, der var fundet nede i jorden og som så meget menne¬ 
skeskabt ud. 


Nu har SUFOI modtaget den endelige undersøgelsesrapport, som vi på grund af støtten har 
fælles copyright på med RIAP. 

Glaskuglen blev fundet i sommeren 1983 nær ved byen Kasimov (Ryazan regionen af 
Rusland, dengang del af USSR) ved floden Oka, hvor en gruppe af arbejdere var ved at 
udgrave et fundament. Ifølge deres udsagn, opdagede de kuglen i en dybde af syv meter i 
et lag af rent, rødt ler. De var forbavsede over kuglens udseende og gav den videre til 
direktøren for Kasimov lokalmuseum, Yuriy I. Predeen. Kuglen forblev på direktørens 
bord som en kuriositet igennem en tiårs periode, alt imens de forskelle specialister på 
museet kunne ikke blive enige om dens alder og oprindelse. 

I 1992 skrev Yuriy I. Predeen til Dr. Yuriy N. Morozov, der er en kendt undersøger af 
astroarkæologi og medlem af RIAP's videnskabelige komité, og orienterede ham om 
fundet. Morozov henvendte sig derefter til komitéen, og i efteråret 1992 rejste direktøren 
for RIAP, Dr. Vladimir V. Rubtsov, til Kasimov for selv at tage kuglen i øjesyn. Predeen 
foreslog ved dette besøg, at han kunne tage kuglen med tilbage med henblik på en 
undersøgelse foretaget af RIAP. 

Det blev antaget, at analyser af fysiske og kemiske data om kuglens struktur og sammen¬ 
sætning ville bevise eller modbevise kuglens konventionelle natur. Gruppen blev dog 
afskåret fra blandt andet en mere grundig kemisk undersøgelse af kuglen på grund af 
opløsningen af den videnskabelige forskningsstruktur i de sovjettiske republikker. Der var 
ganske simpelt ingen videnskabsmænd tilbage i laboratorierne, der kunne betjene instru¬ 
menterne. Alligevel blev der foretaget en række undersøgelser: Fysisk struktur, form og 
egenskaber, stråling, magnetiske, selvrotation mv. 

Dette ledte til følgende konklusion: Glaskuglen er sandsynligvis er et resultat af menneske¬ 
lige hænder og de metoder til glasfremstilling, der blev anvendt i Rusland for 150-200 år 
siden. Det var sandsynligvis et mellemprodukt, der af en eller anden grund ikke endte med 
at blive brugt til fremstilling af en glasartikel. Der er tegn på, at kuglen i stedet er blevet 
anvendt af børn som legetøj. 

Fotografier af kuglen ses på næste side. SUFOI udsendte i anledning af rapporten en 
pressemeddelelse (også vedlagt), men så vidt vides uden resultat. En omtale af resultaterne 
vil blive bragt i UFO-Nyt og den fulde rapport vil kunne læses i et kommende nummer af 
SUFOI's nye blad Ufologisk Tidsskrift. 


Han kørte tre gange rundt om blokken uden at finde en parkeringsplads. 

- Det er det sædvanlige med dig, dit fjog! sagde konen ved hans side surt. Alle andre 
kan finde en parkeringsplads - men bare ikke dig! 




















UFOLOGISK TIDSSKRIFT - Af Per Andersen 


Nu vi snakker om Ufologisk Tidsskrift har redaktionen (TH, LT og PA) holdt et møde for 
at planlægge starten af tidsskriftet. Toke planlægger udgivelsen af det første nummer til 
oktober, og der er allerede mange gode ideer til indhold. Foruden RIAP-rapporten nævnt 
ovenfor, planlægges artikler om ufo-forskningens historie i Danmark, en gengivelse af den 
seneste PADUR-rapport om afstandsbedømmelse, flere seriøse artikler om analyser af 
bortførelses-sager, en oversigt over psyko-sociale teorier til forklaring af ufo-sager og 
resumeer af artikler fra de mest seriøse tidsskrifter. 


ARTIKEL SENDT TIL IUR - Af Per Andersen 


Tokes artikel om afstandsbedømmelse fra PADUR-analyserne er blevet oversat til engelsk 
og fremsendt til CUFOS' tidsskrift International UFO Reporter (IUR). Vi ved endnu ikke, 
om bladet vil optaget artiklen (men de burde og den er i tråd med deres linie), men ellers 
er der jo også andre tidsskrifter. 


UFOERNES VERDEN - Af Per Andersen 

Kim arbejder stadig med udgivelsen af de klassiske sager, der over en årrække blev bragt i 
UFO-Nyt. Arbejdstitlen er "Ufoernes Verden", men det har vist sig lidt svært at finde en 
rentabel fremstillingsmåde for værket på omkring 200 sider. Det ser derfor ud til, at heftet 
bliver brudt op i fx 4 stk. A5-hefter, der så hver kan dække en bestemt tidsperiode. På 
denne måde kan trykningen ske hos Micro-Forma, og økonomien kan hænge sammen. 


JUBILÆUMSBOG - Af Per Andersen 


I 1997 fylder ufoerne 50 år, og i den anledning er Hilary Evans og Dennis Stacy blevet 
bedt om at redigere et ny jubilæumsbog med internationale bidrag. Bogen udgives af 
Fortean Times, og Kim Møller Hansen er blevet bedt om at skrive et indlæg fra Danmark 
(en eller flere af de bedste slager). Ud over god eksponering glæder kassereren sig over, at 
det også giver et par tusinde kr. i kassen. 


# SUFOI PICTURE LIBRARY - Af Per Andersen 

Takket være en god indsats fra Kim er SUFOI Picture Library nu blevet en realitet, og vi 
sælger billeder, fotos mv. til artikler, bøger, pressen mv. Kim har udarbejdet en reklame¬ 
side om "billed-biblioteket", som du finder vedlagt. 


INDEPENDENCE DAY - Af Per Andersen 

Toke har været til for-premiere på filmen "Independence Day", der får premiere i 
Danmark den 11. oktober. Filmen er blevet et sensationelt hit i USA, hvor den på 20 dage 
har indspillet over 1 mia. kr.!! Toke umiddelbare vurdering var "Interessant, men ikke en 
film man falder i svime over. Typisk katastrofe-film." 

UFO-SVERIGE KONFERENCE - Af Per Andersen 


Der foreligger nu detaljerede oplysninger om UFO-Sverige's konference i Goteborg den 
27. oktober. Talerne bliver, foruden undertegnede: Jenny Randles, Paul Fuller (om 
Roswell-obduktionen), Kent Jeffrey (Roswell), Nick Pope og Ole Jonny Brænne. 


NYT PROJEKT VED KØBENHAVNS UNIVERSITET - Af Per Andersen 

SUFOI er blevet kontaktet af Inge Norus, der læser religionshistorie hos Mikael Rothstein 
på Københavns Universitet. Hun er i gang med at lave en analyse af tidsskrifterne UFO- 
Nyt og UFO Kontakt for at finde religiøse aspekter, og hun ønskede at låne et par 
materialer fra os. 


Hun var meget interesseret i nærmere kontakt med os og lovede os et eksemplar af 
rapporten når den bliver færdig ved juletid. Desuden ville hun gerne stille op og fortælle 
om sin analyse, fx ved rep.mødet i marts næste år. 


NYT UFO-NYT TRYKKERI - Af Kim Møller Hansen 

SUFOI's trykkeri af UFO-Nyt - SCOOP Tryk - er gået i betalingsstandsning! Nogen stor 
katastrofe er det dog ikke, idet Joan, der er dtp'er på bladet, forlod SCOOP i foråret og 
fik arbejde på et trykkeri i Ringsted. Siden har hun lavet UFO-Nyt på freelance basis, og 
hun har også lavet nummer 3 færdigt. Kim og Joan har sammen fundet frem til et andet 
trykkeri, der vil samarbejde med Joan om at producere UFO-Nyt. Det er Glumsø Bogtryk¬ 
keri, der kan fremstille UFO-Nyt til samme pris som SCOOP. Hvilken lettelse! 


NYT OM PERSONER 


PETER NØRGAARD 

... flytter sammen med Birgitte tilbage til Silkeborg, men ny adresse kendes endnu ikke. 
Kan dog foreløbig træffes på tlf. 86 87 21 07. Ellers forsøg mobiltelefon: 20 25 62 33. 

JAN SLOG PETER MED EN UGE ! 


Hvis det ikke allerede er rygtedes, vil jeg da lige bringe rygtet videre: Peter og Birgitte 
gifter sig i Silkeborg den 14. september. Men de er dog lige blevet slået på målstregen af 
Jan, der lørdagen før bliver viet til Pia ... 

I anledning af brylluppet har SUFOI tilladt, at Jan holder ferie fra den 2. september til den 
20. september. 


MARTIN LYCK 

Martin har i brev af 6. august meddelt, at han ønsker at trække sig fra repræsentantskabet, 
det sker ud fra den betragtning, at han ønsker at koncentrere sig 100% om hans studie, 
som fremover bliver sociologi ved Københavns Universitet. Han takker alle i repræsentant¬ 
skabet for et godt samarbejde, og ønsker os alle held og lykke fremover. 

SUFOI ønsker også Martin held og lykke med studierne, og tak for den indsats han i 
denne omgang har ydet. Men dog ikke vi får noget med hinanden at gøre igen ... 


LENNART PEDERSEN 

Også Lennart har meddelt, at han grundet arbejde og familien ønsker at trække sig ud af 
repræsentantskabet. Han skriver, at han har været glad for den støtte og tillid, han har 
fået, men ønsker at tage hensyn til SUFOI idet han ikke længere kan klare opgaverne fuldt 
tilfredsstillende. Heldigvis kan vi fortsat trække på Lennart som rapportoptager, så han vil 
fortsat være i kontakt med os. 

Hans nye adresse er: Vipstjertvej 4, 3660 Stenløse. Tlf. 20 87 89 21. 


DET ER DOG UTROLIGT 


SUFOI har modtaget et brev fra Paul Barrier i Californien: 

"My name is Paul Barrier, and I have been closely involved with the UFO phenomena for 
the last nine years, of which as you are well aware, these last nine years have been a very 
active time. Recently however, on Jun 23rd 1996, I became aware of a sing [ja, det står 
der] that the world is ready for what I have to say concerning many of the topics connec- 
ted with the UFO phenomena, i.e., (1) crop circles, (2) animal mutilations. As on this day 
6/23/96, I learned that a DNA helix design appeared in one of the wheat fields in 
Whiltshire England, on 6/17/96. In which case, this design has a special meaning for me, 
as, I actually asked for it. That's right, I asked for it to be made! And I have been 
informed that as soon as all of the UFO organizations I have sent a copy of this letter to 
actually receive this letter, the following design will be made [tegning af et specielt 
symbol]. This is so that the information that I have will be taken seriously". 









SUFOI inviterer til: 


Ufo-dag på Steno Museet, Århus 
Lørdag den 21. september 1996, kl. 12 - 16. 


PROGRAM 


Kl. 12.00 


Kl. 12.15 - 13.45 


Kl. 13.45 - 14.00 


Kl. 14.00 - 14.45 


Kl. 14.45 - 15.45 


Kl. 16.00 


Velkomst - mødet starter 
Foredrag: 

* Dansk bilstopsag - v/Torben Birkeholm 

* Er ufo-vidner tossede eller hva'? 
v/Per Andersen 

Pause 

Astronomiforestilling i Steno Museets Planetarium 

Tid til at se Steno Museet på egen hånd - eller til uformel 
ufo-snak på tværs 

Steno Museet lukker. 


Praktiske bemærkninger: 



Pris 


Tilmelding 


Forplejning 


Steno Museet 


Arrangør 


Det koster kun 30,- kr. at deltage. 

Tilmelding senest torsdag den 12. september 1996, enten pr. 
brev eller telefon til: 

Inge H. Svane 
Mejlbyvej 610 D, Hårup 
8530 Hjortshøj 
Telefon: 86 99 92 39 

På Steno Museet er der en automat, hvor der kan købes 
kaffe, te og slik. Evt. medbragt mad kan nydes i lokalet i 
pausen. 

Steno Museet ligger i Universitetsparken, C. F. Møllers Allé, 
8000 Århus C (Telefon: 89 42 39 75). 

Skandinavisk UFO Information v/Peter Nørgaard, der kan 
kontaktes på 98 19 00 73 eller 20 25 62 33. 

Danmark 


Arhus 


Universitetsparken 



NORDRER INGGADf 


■ORDRE'RINGGADE 









INDBERETNINGER GENNEM PERIODEN 1/7 - 31/7 1996 : 


Obser- 

Begyndel- 

Varig- 

Observations- 

An- 

Farver 

Evt. 

Status 

Mod- 

vations 

sestids- 

hed 

sted (postnr. 

tal 


identifi. 


taget 

dato 

punkt 


og bynavn) 

obs 




hos 

15.09.58 

Ca. 23.00 

Ca. 5 in 

Tiset Nørremark, 

6510 Gram 

1 



0 

EH 

20.09.64 

Ca. 21.00 

Ca. 5 in 

Tiset Nørremark, 

6510 Gram 

1 



H 

EH 

Ca. 

Ca. 22.30 DST 

Ca. 30 s 

Hasmark Strand, 

2 

Gul-grøn, mørk 


H 

EH 

07.95 



5450 Otterup 






*09.95 

17.53 DNT 

10-15 i 

9500 Hobro 

5 

Hvid-gul 


C/PN 

AC/TH 

9.05.96 

Ca. 21.00 DST 

Ca. 2 i 

Egeholm, 

2650 Hvidovre 

2 

Sølv, rød 


E 

AC/TH 

£05.96 

23.30 DST 

50-60 s 

Bellinge, 

5240 Odense SV 

2 

Gul, orange 


H 

EH 

02.06.96 

Ca. 22.30 DST 

Ca. 5 m 

6500 Vojens 

1 


Fly 

H 

EH 

13.06.96 

02.15 DST 

1 in 

6760 Ribe 

1 

Hvid 


H 

EH 

01.07.96 

Ca. 00.40 DST 

Ca. 35 in 

9492 Blokhus 

1 

Hvid 

Projektør 

H 

AC/TH 

04.07.96 

02.08 DST 

6-7 s 

Benalmedena, 

Costa del Sol 

1 

Lyseblå 


H 

AC/TH 

08.07.96 

15.45 DST 

15 in 

2620 Albertslund 

2 

Mørk 

NB: Video-optag.! 


F 

AC/TH 

08.07.96 

21.05 DST 

90-120 s 

5000 Odense 

2 

Gul, metallisk 


H 

AC/TH 

09.07.96 

Ca. 22.45 DST 

5-6 s 

2100 København 0 

1 

Gul, sort 

Fly 

H 

AC/TH 

11.07.96 

Ca. 01.30 DST 

Ca. 90 s 

5800 Nyborg 

m 

Hvid 


H 

AC/TH 

1^07.96 

Ca. 00.15 DST 

15-20 s 

8650 Tiist 

m 

Hvid-blå 


H 

AC/TH 

*7.96 

Ml. 23.00 og 
23.30 DST 

30-45 in 

8883 Gjern 

2 


Jupiter 

H 

AC/TH 

14.07.96 

ft'7.96 

23.40 DST 

6 s 

Balaton Råvfulop, 

Ungarn 

2 

Hvid 

Fly 

H 

AC/TH 

02.50 DST 

40 in 

8700 Horsens 


Hvid, rød 

NB: Video-opt. 


C/KMH 

AC/PN 


22.07.96 

02.50 DST 

30 in 

8700 Horsens 


Hvid 

NB: Video-opt. 


C/KMH 

AC/PN 

23.07.96 

22.30 DST 

30 m 

8700 Horsens 


NB: Video-opt. 

Jupiter 

H/EO 

AC/PN 

25.07.96 

Ca. 21.00 DST 

Ca. 30 s 

8000 Århus C 


Gul-orange 

Fly 

E 

AC/TH 

27.07.96 

22.45 DST 


6600 Vejen 


Blå 

Jupiter 

E 

AC/TH 

28.07.96 

22.30 DST 

Ca. 3 t 

4960 Holeby 

2 

Flere 

Jupiter 

H/TH 

OH 

29.07.96 

Ca. 04.40 DST 


8000 Århus C 

2 

Hvid 

Venus 

E 

AC/TH 





































INDBERETNINGER GENNEM PERIODEN 1/7 


31/7 1996 : 


STATUSKODER : 

A = Alarm modtaget 

B = Meddelelse modtaget (fra observatør/rep-medlem eller andre) 

C = Videregivet til (efterfulgt af dennes initialer - f.eks. C./PN) 

D = Observatør kontaktet (tlf., brev, personlig henvendelse) 

E = Skemaer afsendt til observatør 
F = Skemaer modtaget fra observatør 

G = Rapport optaget (evt. inkl. undersøgelser på observationssted) 

H = Rapport afsendt til Rapportcentral (kan være tlf.seddel/skema el. andet). 



SKANDINAVISK UFO INFORMATION 


Til/tO : 


Fra / from: 


Pressemeddelelse SUFOI 

Per Andersen 
Klingseyvej 28 
2720 Vanløse 
Tlf. 38 71 96 64 


Dato/date •. 

8. august 1996 

RUSSISK MYSTERIUM LØST EFTER 13 ÅR - MED DANSK HJÆLP 

Sommeren 1983 var nogle russiske arbejdere ved at grave sig igennem et lag rødt 
ler på 7 meter. De skulle lave et fundament, men fandt i stedet en mystisk rund og 
glasagtig kugle. I næsten ti år lå kuglen som kuriosum på det lokale museum - og 
ingen kunne blive enighed om den oprindelse. Var den kommet fra det ydre rum? 
Nu er kuglen undersøgt. Den viser sig at være cirka 200 år gammel fra datidens 
russiske glasproduktion - og sandsynligvis er den blevet brugt som legetøj af børn. 

Glaskuglen blev fundet nær ved byen Kasimov (Ryazan regionen af Rusland, dengang del 
af USSR) ved flodbredden af Oka, hvor et fundament skulle laves. Ifølge arbejdernes 
udsagn, opdagede de kuglen i en dybde af syv meter i et lag af rent, rødt ler. De var 
forbavsede over kuglens udseende og gav den videre til direktøren for Kasimov 
lokalmuseum, Yuriy I. Predeen. 

Efter næsten ti år kom den i hænderne af den ukrainske organisation RIAP (Research 
Institute for Anomalous Phenomena). Professor Valentin N. Fomenko fra denne 
organisation har nu har undersøgt genstanden grundigt. Disse undersøgelser er sket i 
samarbejde med den danske ufo-organisation SUFOI. Resultaterne af undersøgelserne af 
netop blevet udgivet i rapportform. 

Man har nøje undersøgt kuglens form, massetæthed, urenheder i stoffet, stråling, rotation 
og en række andre væsentlige forhold. Disse analyser leder frem til konklusionen: kuglen 
er højst sandsynligt et mellemprodukt ved fremstilling af glas, der anvendes til at lave 
glasartikler. Det blev produceret ved hjælp af en simpel teknologi, der var typisk for 
Rusland fra midten af 1700-tallet og frem til midten af 1800-tallet. Som fundet bevidner, 
endte kuglen ikke med at blive brugt til sit oprindelige formål: fremstilling af en glasvare. 
Ud fra overfladens ruhed kan man derimod antage, at den i en periode er blevet anvendt 
som legetøj af nogle børn. 

Yderligere oplysninger hos: 

Per Andersen, formand for Skandinavisk UFO Information (SUFOI) 

Telefon dag: 31 18 63 44 
Telefon aften: 38 71 96 64 


Ved omtale af sagen kan vedlagte foto anvendes uden afgift i august måned 1996. 


Foreningen 

Skandinavisk ufo information 


Tidsskrift Postadresse 

, Giro nr 

ufo nyt -Postbox 6 • DK-2820 Gentofte • Danmark • 9 11 77 25 

SUFOI Picture Library 

Skandinavisk UFO Information (SUFOI) stiller illustrationer til rådighed for 
offentligheden til seriøse udgivelser. Vi dækker først og fremmest ufo¬ 
relaterede emner, men vi kan også hjælpe med fotos, tegninger m.m., når 
andre "mystiske" emner skal illustreres i en bog eller et tidsskrift. 




Priseksempler: 


♦ Bøger: kr. 350 (s/h)...kr. 500 (farve) 

♦ Tidsskrifter/aviser: kr. 500 (s/h)...kr. 700 (farve) 

♦ Tillæg: forside/bagside: +100%, genbrug i samme udgivelse: +50% 
Priserne gælder for én udgivelse i ét land og er ekskl. moms. 
Ekspeditionsgebyr: kr. 15. 


Information og bestilling: 

SUFOI Picture Library, Postboks 6, 2820 Gentofte 
Tlf. 70 20 11 22. fax 53 61 94 57 












SUFOI INTERN JULI 1996 


SUFOI Intern er et internt nyhedsbrev, der ifølge SUFOI's vedtægter udsendes ca. 
den 15. i hver måned til SUFOI's repræsentantskab. 

Redaktion: Per Andersen, 38 71 96 64. 

Skandinavisk UFO Information, Postboks 6, 2820 Gentofte 


SUFOI HEADLINES ! 


To nye sporsager i marker bliver undersøgt 


SUFOI har igen et pænt overskud 



* 


Nyt Newsletter på gaden 


SKRIV DIG DET BAG ØRET ! 

FAT PENNEN 

Husk følgende deadlines: Næste Intern: 10. august (helst DISKETTE) 

UFO-Nyt nummer 4: 2. oktober 


BEHOLDNINGSOPGØRELSE - IGEN ! - Af Per Andersen 

Færdiggørelse af SUFOI's regnskab afhænger nu kun af DIN beholdningsopgørelse! Send 
den venligst hurtigst muligt - og allersenest DEN 10. AUGUST. Tak for hjælpen. 


NYT OM RAPPORTARBEJDET 


SPOR I DANSKE MARKER - Af Toke Haunstrup 


SUFOI har i dette forår oplevet to sager med spor fundet i danske marker. Begge sager 
har været undersøgt af Erling Hegelund, Odense. 


Den første sag dukkede op i maj, hvor en landmand i området ved Valsø Magle (nær 
Ringsted) opdagede to runde/ovale arealer i sin mark med nyspirende vinterhvede. 
Afgrøden var på disse steder gået helt ud. Der var en skarp afgrænsning mellem den visne 
afgrøde og den omgivende mark. De to 'pletter' med visne planter lå tæt på hinanden; 
begge på markens højeste punkt. 


Erling besøgte stedet et par uger efter at landmanden havde fundet sporene. Erling, som 
endnu ikke har afsluttet sagen, kan ikke give nogen umiddelbar forklaring på årsagen til de 
to pletter. En mulighed, som endnu ikke er undersøgt tilstrækkelig grundigt, er den, at 
kornet kan være blevet udsat for en overgødskning. Ved et for højt indhold af nærings¬ 
stoffer i jorden dør plantevæksten. En overgødskning kunne f.eks. finde sted, hvis 
gødningssprederen holder for længe over det samme sted. 

Endnu et 'spor' dukkede op i starten af juni; denne gang på en mark ved Harreby nær 
Ribe. I dette tilfælde havde landmanden finklippet en kløvergræsmark den 2. juni. Dette 
gøres ved brug af en grønthøster el.lign. Efter maskinen lægges en 'hale' af finklippet 
kløvergræs. Disse haler ligger parallelt langs hele marken. 

Den følgende dag (den 3. juni) var landmanden ude og kikke på marken. Ved denne 
lejlighed opdagede han et let ovalt område, hvor den nyslåede kløver var blevet spredt ud 
til siderne, så græsset nu lå i en oval 'pølse'. Denne pølse havde en bredde af 50-75 cm. 
Erling målte senere ovalen til at have en bredde af 15 m og en længde på 17 m. Ovalen 
var orienteret således, at den med sin længste 'side' lå parallelt med græs-'halerne' på 
marken. Desuden var de nærmestliggende haler blevet 'forskudt' en smule væk fra ovalen, 
således at de 'buede' udenom den. Indenfor det ovale område, var næsten al græsset 
'fjernet' - kun få totter lå tilbage hist og her. 

Landmanden blev overrasket over at finde dette spor, og henvendte sig til SUFOI. Erling 
var allerede få dage senere ude og kikke på stedet og foretage målinger. 

Erling fandt tre dybe 'huller' i midten af ovalen, som mindede om de fordybninger der 
optræder, når man tager 'prøvestik' af jorden (prøverne anvendes ved måling af jordens 
sammensætning og karakter). 

Der er tale om et økologisk jordbrug, som med mellemrum kontrolleres ved uanmeldte 
besøg af forskere fra bl.a. Forsøgsstation Foulum ved Viborg. I forbindelse med disse 
kontrolbesøg udtages netop prøver af jorden. En mulighed var derfor, at de tre huller 
kunne være forårsaget i forbindelse med et sådant besøg. Erling kontaktede derfor 
Foulum, som afviste, at de foretog prøver af den art som der her var tale om. Det er dog 
endnu ikke - mig bekendt - helt afgjort, hvorvidt de tre fordybninger kan være forårsaget 
af en sådan prøvetagning. 

Sporets form gav anledning til at overveje en helikopterlanding som en mulig naturlig 
forklaring. Derfor blev Esbjerg Lufthavn (ansvarlige for helikopterflyvninger til platforme 
i Nordsøen), Flyvevåbnets Redningstjeneste i Karup (råder over militærets S-61 helikop¬ 
tere, som bl.a. anvendes ved redningsaktioner på havet) og Hærens Flyvertjeneste (har det 
overordnede ansvar for den militære flyaktivitet i landet) kontaktet. Ingen af disse havde 
haft nogen helikopter-aktivitet natten mellem søndag den 2. og mandag den 3. juni. 

Hærens Flyvertjeneste oplyste, at der i den pågældende periode havde været en militær¬ 
øvelse i Sønderjylland med natflyvninger; men netop natten mellem søndag og mandag var 
der ingen aktivitet. Da tidspunktet for sporets tilsynekomst synes meget sikkert, kan en 
militærhelikopter derfor udelukkes. 

Tilbage står den mulighed, at en privathelikopter kan have været på spil. Dette er dog nok 
mere tvivlsomt, idet landingen må have foregået om natten. Desuden har Lars Thomas 
gjort mig opmærksom på, at han ved helikopterlandinger i sne har bemærket, at der lige 
omkring helikopteren optræder nogle 'snestriber', som ikke var at genfinde på marken ved 
Harreby. 

Fredag den 14. juni bragte Jydske Vestkysten en omtale af sagen og en efterlysning af 
personer, som kunne sidde inde med viden om sporets oprindelse. I skrivende stund 
(aftenen den 14. juni) havde Erling modtaget fire henvendelser; heraf to ældre sporsager. 
Desværre havde ingen af henvendelserne relation til den aktuelle sag. 



OBSERVATIONER I DET FYNSKE - Af Toke Haunstrup 


Erling har i den senere tid haft ind til flere specielle og interessante observationer. 

En observatør fra Strynø - som ligger mellem Langeland og Ærø - henvendte sig til 
SUFOIs Alarmcentral den 29. januar og berettede om en observation hun havde haft 
onsdag den 24. januar. Lennart optog rapport på sagen og skema mm. blev senere 
overdraget Erling. 

I rapporten skriver den kvindelige observatør: "Ved formiddagskaffen, hvor man kan sidde 
og nyde udsigten - og himlen - fangede mit øje en solstråle, hvad jeg troede var en 
flyvemaskine - men der var et eller andet! Så jeg tog kikkerten og blev temmelig over¬ 
rasket. For det lignede et par flyvinger, helt uden krop med 4 antenner. Antennerne sad 2 
foroven og 2 nedenunder. Forskellig af højde og tykkelse - tydeligt leddelte, i hvert fald 
de 3 af dem, som perler på en snor. Den ene antenne var så tynd, at den næsten ikke 
kunne ses. Objektet havde facon som et rektangel, ca. 5 gange så langt som bredt/højt. 

Det var højere fortil, hvor antennerne sad og skråede fladt ud. Kroppen var hvid - lignede 
ny glasfiber - antennerne virkede mørke, ellers ingen synlige vinduer eller åbninger. Jeg 
tog det sete ret roligt; var overbevist om, at det bare vare en satellit. Jeg ville ikke ulejlige 
min nabo for så lidt - det fortryder jeg nu. For "eksperter" siger, at det i hvert fald ikke 
har været en satellit, jeg har set; men hvad?" 

Observationen fandt sted om formiddagen mellem kl. 10.00 og 10.30. Observatøren 
vurderer, at hændelsen højest varede 1 minut. Fænomenet kom til syne mod SV og 
bevægede sig i en lige bane mod NØ (fra venstre mod højre i forhold til observatøren). 
Fænomenet forsvandt bag et hustag. Det er interessant, at observatøren - som er 44 år og 
hjemmegående - selv mente i begyndelsen, at der var tale om en satellit. Denne for¬ 
klaringsmulighed kan dog helt sikkert udelukkes. Fænomenets specielle udseende gør det 
vanskeligt at forklare det som et fly. 

En observatør fra Nyborg beretter i et rapportskema om en hændelse den 29. april 1996; 
hun vågnede tidligt om morgnen ved at hendes vandseng og hele huset syntes at ryste/- 
dirre. Samtidig hørtes en summende lyd. Tidspunktet var 3-4 min. i 04.00. Efter en tid 
ophørte fænomenet, men lidt efter startede det igen. Samlet skønner observatøren, at 
fænomenet varede ca. 10 min. 

Det var en stjerneklar og vindstille nat. Da observatøren kikkede ud af sit vindue (belig¬ 
gende på 1. sal), kunne hun se to skyer, som syntes at følges ad frem og tilbage over 
horisonten samtidig med at huset 'dirrede' og den brummende lyd hørtes. Observatøren 
beskriver skyerne som to "sorte, grå tordenskyer". Hun bemærkede ikke andre skyer på 
himlen. 

Hun henvendte sig den følgende dag til Erling, som sendte hende et rapportskema. Et par 
dage efter talte hun med sin genbo. Genboen fortalte, at hun havde haft en lignende 
oplevelse samme nat. Hun var ligeledes vågnet ved at huset rystede. Hun stod dog ikke 
op, og hun vurderede, at fænomenet ophørte efter 4-5 min. Først da hun talte med sin 
genbo, berettede hun om sin oplevelse. SUFOI har modtaget skemaer fra såvel den 
oprindelige rapportør og dennes genbo. 



NYT FRA RC - Af Toke Haunstrup 


Efter et (studiemæssigt) travlt forårssemester, startede omsider (sommer)ferien. Foran mig 
ligger to måneder (fordelen ved at være studerende!) med masser af tid til diverse 
aktiviteter; arbejde, Tour de France (hep på Bjarne), Copenhagen Jazz-festival og hvad juli 
og august ellers bringer af glæder. Lidt tid til SUFOI skulle der vel nok også blive. 

Desværre er ikke alle beæret med det samme overskud af tid - dette har Lennart måtte 
sande. Efter start på nyt arbejde kniber det med fritiden, og derfor har han bedt om at 
'slippe' for arbejdet med at passe Alarmcentralen. Dette ønske vil naturligvis blive 
efterkommet, og indtil videre vil AC blive passet af PN og undertegnede (på skift). 

En stor tak herfra til Lennart for hans indsats - håber, at du får mere tid senere... 

Som en midlertidig løsning vil jeg forsøge at oprette en gruppe af personer, som på skift 
kan passe AC i f.eks. en uge. Kunne du have lyst til at bistå med dette arbejde, er du 
mere end velkommen til at ringe til mig. 

Du behøves ikke nødvendigvis at kunne klare en 'fast' vagt -jeg mangler også personer 
som kan stå stand-bye når alle er optaget af andet. Udgifter (porto og telefon) i forbindelse 
med arbejdet vil naturligvis blive refunderet. 

Ellers befinder vi os i en overordentlig stille periode mht. til antallet af observationshen¬ 
vendelser. 

Per dags dato (06.07.96) har jeg haft Alarmcentralen i knap to uger, og i denne periode 
har der kun været 4 observationshenvendelser. En af disse drejede sig om en ældre sag - 
mens de tre andre havde forbindelse med projektørlys (2 af dem skyldtes projektører 
opstillet i forbindelse med Roskilde Festivalen). En tredje observation stammer fra Amager 
og skyldes næppe Roskilde Festival. Der imod har jeg hørt, at der har været opstillet en 
projektør på Rådhuspladsen og en ved Forum - ved du mere om dette, er du meget 
velkommen til at orientere mig herom. 

Ellers har der været en del henvendelser om SUFOI materialer (bl.a. har et par af vore 
videoer været efterspurgt. Tilsyneladende er det lidt af en salgssucces med disse videoer, 
hvilket Per måske kan fortælle mere om). 

Det lave antal observationshenvendelser har naturligt nok indflydelse på observationslisten 
for juni, som er en af de mindste i mands minde. Desværre tror jeg også, at flere glemmer 
at indsende observationslisten i begyndelsen af måneden, og jeg kan kun opfordre til at 
man husker dette! 

Der er &jort status over observationshenvendelserne i halvårsperioden fra december sidste 
år til og med maj. Opgørelsen viser, at der i disse seks måneder blev modtaget 97 
henvendelser (mindre end halvdelen af det antal vi modtog det foregående halvår). 67 af 
disse henvendelser omfatter observationer gjort indenfor selve perioden. Du vil kunne læse 
mere herom i det kommende nummer af UFO-Nyt. 



AFTALE MED DANSK KORNCIRKEL GRUPPE PÅ PLADS - Af Per Andersen 


Vores udkast til en aftale om samarbejde med Carl Otto Bindslev fra Dansk Korncirkel 
Gruppe (DKCG) er blevet modtaget med tak. Bindslev skriver, " tak for det tilsendte 
samarbejdsaftale-papir, som har været ude til høring blandt de 6 i DKCG-gruppen. Ingen 
har bemærkninger til aftalen, som også jeg synes er rigtig god, og hermed accepteret fuldt 


ud”. 


En kopi af aftalen er vedlagt. Set med vore øjne er det vigtigste, at vi nu under alle 
omstændigheder er orienteret om, hvad der foregår - også selv om henvendelse kommer 
direkte til DKCG. Vi har også mulighed for at påvirke arbejdet i den udstrækning vi selv 
finder det ønskeligt (bemærk, at vi ikke er bundet til at stille resourcer til rådighed - kun i 
det omfang "vi kan"). 


AKTIVITETER 


SUFOI HAR IGEN OVERSKUD - Af Per Andersen 

Der mangler stadig en del beholdningsopgørelse, så det endelige resultat for regnskabsåret, 
der sluttede den 30. juni kendes ikke. Men de foreløbige beregninger tyder klart på et 
pænt overskud omkring kr. 8.000,00. Dette betyder blandt andet, at af de seneste 10 
regnskabsår er de 9 sluttet med et overskud og at egenkapitalen er vokset med mere end 
kr. 100.000 igennem samme periode. 


SVAR FRA MILJØMINISTERIET - Af Per Andersen 

Som svar på vores henvendelse på miljøminister Svend Auken har vi modtaget vedlagte 
skrivelse fra Skov- og Naturstyrelsen. Der er intet overraskende i dette, men den skitsere¬ 
de konference om problemet med lyskastere/laserlys ser interessant ud. Vi har skrevet til 
Landsforeningen for Bygnings- og Landskabskultur og tilbudt vores hjælp med oplysninger 
mv. (underforstået, vi ønsker at deltage i konferencen). Endnu har vi ikke hørt fra dem, 
men vi optræder forhåbentligt nu på deres liste over organisationer, der skal indbydes. 

I øvrigt gav det åbne brev til Svend Auken en reaktion fra TV-Avisen (DR), der den 18. 
juni bragte et meget kort interview med SUFOI (PA) om sagen. 


NYT NEWS LETTER PÅ GADEN - Af Per Andersen 

Netop udkommet: SUFOI Newsletter nr. 15 (1996) - takket være en stor indsats fra bl.a. 
Flemming Rasmussen og Mark Smith. Et eksemplar er vedlagt dette Intern. 


REP.MØDE I ÅRHUS - Af Peter Nørgaard 

Rep.mødet bliver afholdt den 21-22. september. Det bliver sandsynligvis i Århus, hvor vi 
forsøger at lave en aftale med Steno Museet/Planetariet, der kunne være en passende 
ramme om både et "åbent" arrangement om lørdagen og rep.mødet om søndagen. Mere 
herom i næste Intern. 






PORT HOLDER MØDE - Af Per Andersen 


Projekt PORT (Projekt over Rothsteins Teorier) har fastsat datoen for det næste møde i 
projektgruppen. Det bliver den 5-6. oktober 1996 - hos Torben Birkeholm. 


NYT OM PERSONER 


JØRGEN BENGTVIG OG ANNIE AABIN 

Siger "mange tak for den smukke buket SUFOI sendte os til vort sølvbryllup". De havde 
sølvbryllup den 26. juni. 

Derudover meddeler JB ændring af tlf.nr. til 43 64 44 69. 


PETER NØRGAARD 

PN holder sommerferie i ugerne: 26, 27 og 32. (Kan i uge 26 og 32 træffes på mobiltlf. 
20 25 62 33, for evt. vigtige lokale observationer). 


PER ANDERSEN 

PA holder ferie 30, 31 og 32, men kan formodentlig træffes hjemme hele perioden. 


BRIAN E. MØLLER 

Er flyttet til Åbenråvej 14, Kiskelund, 6340 Kruså. Telefon 20 14 02 42. 


DE TØRRE DATA 


Medlemsstatistik: Antal abonnenter pr. 30.06.1996: 717, hvilket er 3 flere end sidste år 
på samme tidspunkt. Prognose for sluttal 1996: 770 (mod 787 i 1995). 


^ Initialer på giro 1996: IHS 5, PN 4, PA 2, LP 1. 


Fondene: Forskningsfond: kr. 3.686. Støttefond: kr. 9.226. 


Pengekassen (* = Ændringer) - SLUTTAL 



Brugt 

Budget 

Rest 


Brugt 

Budget 

Rest 

HKP 

0 

300 

300 

OH 

1.348 

1.100 

-248 

TB 

561 

600 

39 

FWK 

0 

300 

300 

PA 

7.367 

7.000 

-367* 

JB 

2.015 

2.400 

385 

KMH 

2.972 

2.500 

-472 

IHS 

4.609 

4.000 

-609 

JH 

9.320 

9.000 

-320 

PN 

2.342 

2.600 

258 

KF 

502 

800 

298 

BN 

1.756 

2.000 

244 

TH 

3.977 

4.000 

23 

BM 

0 

400 

400 

ML 

356 

800 

444 

EH 

540 

1.000 

460 

LP 

4.887 

4.000 

-887* 

INDBERETNINGER GENNEM PERIODEN 1/6 


30/6 1996 : 


Obser¬ 

vations 

dato 

Begyndel¬ 

sestids¬ 

punkt 

Varig¬ 

hed 

Observations¬ 
sted (postnr. 
og bynavn) 

An¬ 

tal 

obs 

Farver 

Evt. 

identifi. 

Status 

Mod¬ 

taget 

hos 

Forår '93 

Ca. 04.30 

19 

2770 Kastrup 

■ 

Sort, hvid 

Fly 

E 

TH 

29.06.96 

Ca. 00.15 DST 


2300 København S 

3 

Grøn 

Proj ektørlys 

E 

AC/TH 

29.06.96 

01.10 DST 


2625 Vallensbæk 

m 

Grå 

Projektørlys 

E 

AC/TH 

29.06.96 

Ca. 01.30 DST 

■■ 

2740 Skovlunde 

■ 

Lysegrå 

Proj ektørlys 

E 

AC/TH 


STATUSKODER : 

A = Alarm modtaget 

B = Meddelelse modtaget (fra observatør/rep-medlem eller andre) 

Videregivet til (efterfulgt af dennes initialer - f.eks. C/PN) 

D = Observatør kontaktet (tlf., brev, personlig henvendelse) 

E = Skemaer afsendt til observatør 
F = Skemaer modtaget fra observatør 

G = Rapport optaget (evt. inkl. undersøgelser på observationssted) 

H = Rapport afsendt til Rapportcentral (kan være tlf.seddel/skema el. andet). 


NB: Husk at sende observationslisten til RC senest den 5. i måneden!!! 


























SAMARBEJDE OM "KORNCIRKLER" I DANMARK 


Mellem Dansk Korn-Cirkel Gruppe (DKCG) 
og Skandinavisk UFO Information (SUFOI) 


Formål 


Formålet med samarbejdet er: 

* at sikre den mest optimale udnyttelse af de eksisterende ressourcer ved 
udforskning af korncirkler i Danmark 

* at sikre den fagligt bedste opmåling, analyse og vurdering af forekomster af 
korncirkler i Danmark 

* at sikre en fri udveksling af information om danske korncirkler 

* at i øvrigt etablere en gensidig støtte i arbejdet med korncirkler 


Feltarbejde 

Ved forekomster af korncirkler i Danmark kan DKCG trække på SUFOI's 
rapportoptagere samt konsulenter til opmåling og analyse af forekomster af 
korncirkler. 

Dette sker via SUFOI's Rapportcentral, pt. Toke Haunstrup. Når denne fra 
DKCG modtager oplysning om en forekomst af en korncirkel og ønske om en 
rapportoptagelse (dvs. indsamling og analyse af information) iværksættes 
denne inden for rammerne af SUFOIs ressourcer. Dette kan ske sammen med 
personer fra DKCG eller på egen hånd. 


Udveksling af information 

Kopi af data sendes inden for en rimelig tidsfrist til den anden part. 

Hvor SUFOI står for en rapportoptagelse vil DKCG modtage en kopi af de 
indsamlede data, de foretagne analyser og evt. vurderinger/konklusioner. 

Hvor DKCG står for en rapportoptagelse vil SUFOI modtage en kopi af de 
indsamlede data, de foretagne analyser og evt. vurderinger/konklusioner. 

Desuden forpligter parterne sig til at orientere hinanden om korncirkel- 
forekomster, når kendskab til disse opstår. Dette gælder også hvor den 
pågældende part måtte beslutte selv at foretage rapportoptagelsen. 



Andet samarbejde 


Derudover foreslås et løbende samarbejde i "god ånd" om korncirkler, fx 
udveksling af materialer om korncirkler, udarbejdelse af fælles metoder, 
arrangementer om korncirkler mv. 


Ikke omfattet 

Samarbejdet omfatter ingen generelle økonomiske forpligtelser fra nogen af 
parterne. Spørgsmål vedr. økonomi må afklares i de enkelte tilfælde. 

Samarbejdet omfatter ingen båndlæggelse vedr. udtalelser til pressen etc. 

Derudover giver samarbejdet ingen rettigheder til at udtale sig på hinandens 
vegne, med mindre andet aftales i det enkelte tilfælde. 

Sidst 



Midt i den nyslåede græsmark er græsset lagt i en stor cirkel, der afbryder de ellers normalt lige liniér, som græsset lægges i efter en slåmaskines besøg. 


Mysterium i græsmark 


Ufoer 

Morgenen efter at en græs¬ 
mark var slået, lå græsset i en 
cirkel fremfor i striber. Skan¬ 
dinavisk Ufo Information un¬ 
dersøger sagen. 

AF HANS JØRGENSEN 
FOTO: ERLING HEGE LUND 

Hvad er dette? 

Det undrer beboerne i Hareby mel¬ 


lem Ribe og Rødding sig over. 

Hidtil har ingen kunnet give en for¬ 
nuftig forklaring på fænomenet, og 
Skandinavisk Ufo Information prøver 
nu at finde ud af, hvordan der midt på 
en nyslået græsmark pludselig er op¬ 
stået en cirkel samt tre huller. 

Tore Haunstrupfra SUFOI fortæl¬ 
ler: - En landmand havde slået sit 
græs, der i lange striber blev liggende 
på marken, som det er normalt for, at 
græsset kan tørre. 

- Da han næste morgen kom ud til 
marken, var græsset midt på marken 
lagt i en stor cirkel med en radius af 


omkring 18 meter. 

- Inde midt i cirklen var der lavet 
tre huller i en trekant med en indbyr¬ 
des afstand på op mod en halv meter. 

- Vi har kontaktet flyvevåbenet, 
der fortæller, at der ikke har været 
nogen militæraktivitet i området på 
det pågældende tidspunkt. Det er der¬ 
for ikke endnu muligt at sige, hvad 
der er årsagen til hændelsen, men vi 
hører meget gerne fra lokale beboere, 
der har observeret noget usædvanligt 
inden for de sidste dage i eller om¬ 
kring Hareby. 'jbas a8p8ij tap ja 3 

Tore Haunstrup tilføjer, at der in¬ 


den for de sidste 14 dage ikke er 
meldt om observationer af UFOer 
over Danmark. UFO står for uidentifi¬ 
cerede flyvende objekter også beteg¬ 
net som rumskibe eller flyvende tal¬ 
lerkener. 

Erling Hegelund, Odense, har kig¬ 
get nærmere på fænomenet for SU¬ 
FOI, og han er ikke utilbøjelig til at 
mene, at en UFO kan være landet på 
marken og dermed have lavet forma¬ 
tionen. Erling Hegelund kan kontak¬ 
tes på tlf. 66103900. 

Af Helle Hellmann 




DEN AMERIKANSKE SCI-FI FILM INDEPENDENCE DAY har 

slået Jurassic Parks rekord ved at indspille 100 mio. dollars på kun seks 
dage mod øglernes ni dage. Amerikanerne strømmer til filmen om onde 
og griske rumvæseners angreb på jorden. Specialeffekterne er spekta¬ 
kulære og heltene, spillet af Will Smith, Bill Pullmnn (som USAs 
præsident, en helt fra Golfkrigen) samt Jeff Goldblum har også deres 
stjernestunder. Filmen er efter idé og instrueret og produceret af 
folkene bag Star-Gate, Roland Emmerich og Dean Devlin. I Dan¬ 
mark får vi lov at se angrebet på det Hvide Hus og Frihedsgudindens 
fald fra 11. oktober, hvor filmen har premiere i Imperial i København 
samt i 50 byer landet over. 














